KIEGÉSZÍTŐ LICENCFELTÉTELEK MICROSOFT-SZOFTVERHEZ
.NET KERET ÉS KAPCSOLÓDÓ NYELVCSOMAGOK A MICROSOFT WINDOWS OPERÁCIÓS RENDSZERHEZ 
E kiegészítés licencét a Microsoft Corporation (vagy az Ön lakhelye alapján annak egy társvállalata) nyújtja Önnek. Ha Ön rendelkezik licenccel a Microsoft Windows operációs rendszer (a továbbiakban a „szoftver”) használatához, akkor Ön használhatja ezt a kiegészítést. Ha nem rendelkezik licenccel a szoftverhez, akkor nem használhatja. Ön a szoftver minden érvényes licenccel ellátott példányával használhatja ezt a kiegészítést.
A következő licencfeltételek további használati feltételeket határoznak meg ehhez a kiegészítéshez. A kiegészítés Ön általi használatára a szoftverre vonatkozó licencfeltételek és ezek a feltételek érvényesek. Egymásnak ellentmondó feltételek esetén a jelen kiegészítő licencfeltételek alkalmazandók.
AZZAL, HOGY HASZNÁLJA EZT A KIEGÉSZÍTÉST, ÖN ELFOGADJA A JELEN FELTÉTELEKET. HA NEM FOGADJA EL A FELTÉTELEKET, AKKOR NEM HASZNÁLHATJA A KIEGÉSZÍTÉST.
Amennyiben betartja ezeket a licencfeltételeket, akkor az alábbi jogok illetik meg.
1.	TERJESZTHETŐ KÓD. A kiegészítés Terjeszthető Kódból áll. A „Terjeszthető Kód” olyan kód, amely terjeszthető az Ön által fejlesztett programokban, amennyiben betartja az alábbi feltételeket.
a.	Használati és terjesztési jog. 
·	A tárgykódot Ön a kiegészítés formájában másolhatja és terjesztheti.
·	Harmadik fél általi terjesztés. Az Ön programjainak terjesztői az adott programok részeként másolhatják és terjeszthetik a Terjeszthető Kódot.
b.	A terjesztésre vonatkozó követelmények. Bármilyen Terjeszthető Kód terjesztése során Ön (Önnek)
·	saját programjaiban a kódot jelentős elsődleges funkcionalitással köteles bővíteni;
·	a .lib fájlkiterjesztésű Terjeszthető Kód esetében a Terjeszthető Kód futtatásának eredményét kizárólag a saját programjával működő csatolón (linker) keresztül terjesztheti;
·	a telepítőprogramban szereplő Terjeszthető Kódot kizárólag telepítőprogram részeként, módosítás nélkül terjesztheti; 
·	köteles kötelezővé tenni a terjesztők és a külső végfelhasználók számára egy olyan szerződés elfogadását, amelynek feltételei legalább olyan mértékben védik a Terjeszthető Kódot, mint ez a szerződés; 
·	saját érvényes szerzői jogi nyilatkozatát meg kell jelenítenie a programjaiban; valamint
·	köteles a Microsoftot kártalanítani, mentesíteni és megvédeni minden olyan igénytől, ideértve az ügyvédi munkadíjakat is, amely az Ön programjainak forgalmazásából vagy használatából ered.

c.	A terjesztésre vonatkozó korlátozások. Önnek tilos:
·	a Terjeszthető Kódban található bármilyen szerzői jogi, szabadalmi vagy védjegynyilatkozatot módosítania;
·	a Microsoft védjegyeit a saját programjai nevében, illetve olyan módon használnia, ami azt sugallja, hogy a programjai a Microsofttól származnak vagy azokat a Microsoft jóváhagyólag minősítette;
·	a Terjeszthető Kódot terjesztenie a Windows platformtól eltérő platformon való futtatáshoz;
·	a Terjeszthető Kódot rosszindulatú, megtévesztő vagy törvénybe ütköző programokban felhasználni; valamint
·	bármely Terjeszthető Kód forráskódjának módosítása vagy terjesztése olyan módon, hogy annak bármely része Kizárt Licenc hatálya alá kerüljön. A Kizárt licenc olyan licenc, amely a használat, módosítás vagy terjesztés feltételeként megköveteli, hogy:
·	a kódot forráskód formájában hozza nyilvánosságra vagy terjessze; vagy
·	mások módosíthassák azt.
2.	TERMÉKTÁMOGATÁSI SZOLGÁLTATÁSOK A KIEGÉSZÍTÉSHEZ. A Microsoft ehhez a szoftverhez a www.support.microsoft.com/common/international.aspx webhelyen leírtak szerint terméktámogatási szolgáltatást nyújt.
3.	SZEMÉLYES ADATOK FELHASZNÁLÁSA. Addig a mértékig, amíg a Microsoft a szoftverrel kapcsolatos személyes adatok feldolgozója vagy személyes adatokat feldolgozó alvállalkozó, az Online Szolgáltatások Feltételeiben a Microsoft 2018. május 25-től kezdődően minden ügyfele felé vállalja az Európai Unió általános adatvédelmi rendelete feltétételeinek betartását a http://go.microsoft.com/fwlink/?LinkId=867296 webhelyen.